bg en bg ru uk bg bg uk ru bg bg bg de bg bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Безработни могат да придобият нова професия с държавни пари | milostiv.org
English | Присъединете се към нас
Агенция по заетостта вече предоставя средства за обучения на безработни и заети лица. Хора без работа могат да придобият нова професия за сметка на държавния бюджет.
Работодателите също могат да наемат хора без работа и да ги включат в дуална форма на обучение срещу финансови стимули.
Курсовете за придобиване на нова професия от безработни се провеждат в четирите клона на държавното предприятие "Българо-германски център за професионално обучение" в Плевен, Пазарджик, Смолян, Стара Загора, както и в Центъра за развитие на човешките ресурси и регионални инициативи в Кремиковци.
Курсистите получават дневна стипендия, пари за нощувки и за пътуване до мястото на обучението. Eдна от възможностите за финансиране е при наемане на безработни лица за работа по придобилата вече популярност „дуална система за обучение” (чл. 46а от Закона за насърчаване на заетостта). Чрез нея Агенцията по заетостта стимулира паралелното провеждане на теоретично обучение от обучаваща институция и придобиване на практическа подготовка в реална работна среда под ръководството на наставник.
За целта ежемесечно се предоставят средства от държавния бюджет за основно трудово възнаграждение за всяко наето безработно лице и неговия наставник, като това продължава през целия период на обучението, но за не повече от 36 месеца.
Освен това, в пълен размер и за всяко лице се поемат разходите за провеждане на обучение по професия, необходима за конкретната работа. Работодателят има право да избере обучаващата институция и да уговори с нея учебния график и програмата за провеждане и оптимално съвместяване на учебния процес и трудовата дейност на наетите за обучение чрез работа лица.
Успоредно с това, Агенцията по заетостта очаква и заявки от работодатели, които желаят да наемат безработни лица след придобита от тях професия, необходима за конкретното работно място. При тази форма обучението на безработните лица се финансира 100% от държавния бюджет, като за периода на обучението курсистите ежедневно получават стипендия и средства за транспорт, в случай че местоживеенето им е в друго населено място. Работодателят сам избира обучаваща организация, с която съвместно формират учебния график и провеждат подбор на безработните лица, които да бъдат обучени и впоследствие назначени на работа за поне 6 месечен период. Мярката се реализира по реда на чл. 63 от Закона за насърчаване на заетостта и Агенцията по заетостта е с дългогодишна практика при предоставянето й.
Финансова подкрепа за провеждане на обучения по ключови компетентности на техните работници и служители могат да получат и микро-, малки и средни предприятия, като подкрепата е в размер на 50% от стойността на обучението. И при тази форма работодателите сами избират обучаваща организация, учебна програма и график за провеждане на обучението.
Подробна информация за активните в настоящия период форми за предоставяне на обучения може да се намери на сайта на Агенцията по заетостта, както и във всички бюра по труда в страната.
Своите желания за обучения безработните или заетите лица, могат да отразят в публикувания в рубриката ни „Анкети” на сайта на Агенцията анкетен формуляр „За желаещи обучения”, като информацията от този въпросник се ползва за планиране и организиране на бъдещи обучения.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Инициатива за безплатно измерване на кръвна захар и кръвно налягане в Кюстендилско
Преди 150 години благодетелката на Горна Оряховица основава Женско дружество Просвета в града
Доброволното формирование на Елена помага на пострадалите в Карловско
700 нуждаещи се ще получават топъл обяд в община Хасково
Пловдивска детска градина с благороден жест
Анонимен дарител плати операцията на възрастен човек
Десетки дариха кръв за родилката Стела, акцията за спасяването й продължава
Старозагорски второкласници събраха средства в помощ на пострадалите при наводненията в Карловско
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Хора със здравословни проблеми
Copyright © 2011-2022 milostiv.org